Boar

A Boar oda Boarin is a Eihwohna/Eihwohnarin vo Boarn (Bayern). Heit wead de Wortwuazl boar vor oim fia de Boarische Sproch vawendt.

De Begriff Boar, Boarn und boarisch wean oba aa im Zammahang mitm Sprochgebiet gnutzt, wo manchmoi fia Vawirrung sorgt.

De Bezoachnung Boarn hod meglichaweis seine Wuazln im kejtischn Voik vo de Boier. Es wead ognumma, dass si s kejtische Voik vo de Boier mit da remischn Restbevejkarung und dena germanischn Eihwandaran vamischt hod und da Nama af s gsamte nei entstandane Voik iwaganga is. Da ejtaste Schriftfund af boarischm Bodn is a Tonscherbm mit da Inschrift  „Baios“ oder „Boios“ und is im kejtischn Oppidum vo Manching (bei Inglstod an da Doana) gfundn worn. Da Fund kennt aa a schriftlicha Beweis fia de Wandabewegunga vo d Boier noch Oidbayern sei.

Kategorie:Wörterbuchartikel
Kategorie:Bairische Kultur
Kategorie:Bayern